**POSTUP PRI VYPISOVANÍ A  ODOSIELANÍ PRIHLÁŠKY NA VŠ**

**Potrebné údaje k vypisovaniu prihlášky gymnázium, žiaci so zameraním FRJ:**

* **Forma štúdia**: denná
* **Metóda štúdia**: prezenčná (denne navštevujete prednášky) alebo dištančná (externá) alebo kombinovaná podľa informácie o možnostiach štúdia
* **Rok maturitnej skúšky**: 2024
* **Absolvovaná SŠ**: gymnázium
* **Kód strednej školy**: 710271948
* **Názov**: ŠŠ – Gymnázium, Slančíkovej 2, Nitra
* **Ulica a čís**lo: Slančíkovej 2 **Mesto (obec)**:  Nitra **PSČ:**950 50
* **Študijný odbor**: gymnázium
* **Kód študijného odboru**: 7902 J
* **Stupeň dosiahnutého vzdelania**: J

**Prihlášku na VŠ je možné podať:**

1. **v papierovej podobe - aktuálne tlačivo prihlášky na VŠ** si zakúpite v predajniach ŠEVT. Pozor, musí to byť prihláška s hlavičkou: **Prihláška na vysokoškolské štúdium bakalárske – prvý stupeň alebo spojené – prvý a druhý stupeň v jednom celku**.
2. **alebo elektronicky cez webový portál príslušnej VŠ**

Hlásite sa na **1. stupeň vysokoškolského štúdia, tzn. bakalársku formu štúdia** (sú aj výnimky napr. medicína, v takomto prípade je potrebné si overiť na príslušnej VŠ).

**Je nutné informovať sa na web- stránke príslušnej VŠ, ako požadujú podanie prihlášky:**

* + - * **a/ len v tlačenej forme,**
			* **b/ v elektronickej a aj v tlačenej podobe,**
			* **c/ len v elektronickej podobe.**

**Na čo si treba dať pri vypisovaní prihlášky na VŠ pozor:**

* ***prihlášku je potrebné vypisovať čitateľne veľkým tlačeným písmom*, *jednotlivé údaje na prihláške neprepisujte!!***
* na príslušnej web stránke VŠ si pozorne prečítajte a **správne opíšte do prihlášky presný názov vysokej školy a fakulty** (nepoužívajte žiadne skratky),
* tiež si podľa požiadaviek konkrétnej VŠ overte (na web. stránke školy alebo telefonicky na študijné oddelenie), **či na jednej prihláške musí byť uvedený len jeden študijný program alebo v rámci jednej prihlášky môžu byť uvedené dva, prípadne tri študijné programy,**
* zistite si možnosť podania počtu prihlášok na jednu **fakultu**,
* *napr. uchádzači o štúdium na Strojníckej fakulte TUKE si môžu podať jednu prihlášku***najeden študijný program***z  ponuky študijných programov*

**Vypisovanie známok na prihlášku:**

* **Vypisujú sa známky z konca školského roka za obdobie 1. – 3. ročníka.** Vo výnimočných prípadoch si môže VŠ vyžiadať aj známky z polročného vysvedčenia 4. ročníka (žiak si to musí overiť v požiadavkách príslušnej VŠ na ich web stránke).
* **Vyučovacie predmety treba vypisovať v takom poradí, ako sú uvedené na vysvedčeniach**, **známka zo správania sa neuvádza**; vyčiarknite políčka, ak ste v určitom roku predmet nemali a teda ste nemali ani známku.
* Pod známky sa do príslušného okna napíše **priemer známok za školský rok**, ktorý sa zaokrúhľuje na *dve desatinné miesta*.
* **Správnosť zapísania známok a zhodu známok s katalógom** **známok** overuje triedny učiteľ, prípadne zástupkyňa školy Mgr. Maniačková (výchovná poradkyňa)
* **Niektoré VŠ vypísanie známok nepožadujú, vtedy ich nevypisujte.**
* ***Niektoré VŠ požadujú priložiť kópie vysvedčení z jednotlivých ročníkov (overenie zhody originálu vysvedčenia s kópiou je možné v škole, prostredníctvom výchovnej poradkyne, nie je teda potrebné overene kópie vysvedčení u notára).***

*V prípade, že* ***vysvedčenia z jednotlivých ročníkov nemáš****, je nutné napísať žiadosť na sekretariát školy o****vydanie duplikátu vysvedčenia*** *– do žiadosti uveďte vaše meno, triedu a školský rok, za ktorý duplikát potrebujete. Škola Vám následne vydá duplikát vysvedčenia za poplatok 5,- eur. Trvá to niekoľko dní.*

**Výchovnej poradkyni (Mgr. Maniačková, číslo dverí 14, prízemie – SŠŠ a GYM) prinesiete na potvrdenie prihlášku na VŠ:**

* ***s kompletne vypísanou 1. a 2. stranou,***
* ***s podpisom triedneho učiteľa, ktorý overil zhodu vami zapísaných známok s katalógom známok - môže overiť aj výchovný poradca***
* ***s priloženými kópiami vysvedčení z jednotlivých ročníkov, len ak si to fakulta požaduje* Prihláška na VŠ sa potvrdzuje u výchovnej poradkyni v dostatočnom časovom predstihu pred termínom podania prihlášky (!!!)**, treba brať do úvahy, že možno niektoré údaje bude treba opraviť.
* **Dajte pozor na prílohy** – vždy sa vyžaduje **životopis** (nezabudni ho podpísať) a **kópia dokladu o zaplatení poplatku za prijímacie konanie** (poštová poukážka, výpis z účtu).

**Niektoré vysoké školy podľa zamerania môžu vyžadovať** **aj ďalšie prílohy**, napr. odpis z registra trestov, kópie nejakých diplomov, lekársku správu od lekára (napr. športového) a pod. – v tom prípade treba všetky prílohy, ktoré sa budú s prihláškou posielať, vypísať na uvedené miesto v prihláške (k prílohám) – str. 3.

* **Nenechávajte si vypisovanie prihlášky na poslednú chvíľu!!!**
* **Odoslanie prihlášky na VŠ:**
* **Prihlášku je potrebné odoslať v stanovenom termíne**. ***Termíny podania prihlášok na konkrétnu fakultu si sleduje každý žiak individuálne.***
* Potvrdenú prihlášku spolu **s priloženou kópiou dokladu (ústrižku) o zaplatení poplatku za prijímacie konanie** odošlete na príslušnú vysokú školu. **V prípade platby cez internet je dokladom o zaplatení poplatku za prijímacie konanie potvrdenie o zrealizovaní platby (výpis z účtu).**
* Pokiaľ prihlášku na VŠ neodnesiete osobne na študijné oddelenie príslušnej VŠ, **odporúčam poslať ju ako doporučený list** (budete mať doklad o tom, že ste ju odoslali).

**Čo treba zvážiť pri rozhodovaní sa pre vhodný výber VŠ:**

●    zvážiť, či máte dostatočné **vedomosti**, **zručnosti** a tiež **motiváciu** pre danú školu

●    vyberať si **akreditované VŠ**

●    zvážiť výber VŠ aj **podľa lokality;  SR/zahraničie**

●    zvážiť **konkurenciu absolventov z iných SŠ**

●    rozhodovať sa o výbere VŠ podľa **záujmov**

●    vyberať si VŠ podľa možnosti**uplatnenia na trhu práce**(zmapovať si stav presýtenia trhu práce povolaniami)

●    získať si potrebné **informácie o profesii**, ktorá vás zaujíma

●    v prípade potreby nezanedbať prípravu na **prijímacie skúšky** – (napr.: Slovenský inštitút vzdelávania:[www.siv.sk](http://www.siv.sk/)), prípravné kurzy realizované príslušnou VŠ, individuálne doučovania

●    **úspešne zmaturovať** – väčšina VŠ si vyžaduje dodatočné zaslanie maturitného vysvedčenia po ukončení maturitných skúšok

**Kliknite si pre ZÍSKANIE VIACERÝCH INFORMÁCIÍ:**

      [http://www.portalvs.sk](http://www.portalvs.sk/)  prehľad o vysokých školách a všetky potrebné informácie k štúdiu a uchádzaniu sa o VŠ

      <https://www.istp.sk/>  Internetový sprievodca trhom práce

      **Štúdium v zahraničí**– informácie, prihláška a pod. – InterStudy ([www.univerzityeu.sk](http://www.univerzityeu.sk/)), [InformationPlanet](http://www.informationplanet.sk/)

      príprava na **prijímacie skúšky, doučovanie**, napr.: Slovenský inštitút vzdelávania:[www.siv.sk](http://www.siv.sk/)

      <https://www.scio.sk/skolam/testovani-studijnich-predpokladu.asp> - porovnávacie skúšky scio

**NEVIEŠ SI VYBRAŤ ? OTESTUJ SA:**

* [Kam na vysokú školu - VysokeSkoly.sk](https://www.vysokeskoly.sk/sprievodca-vyberom-skoly/test/)
* [TEST na akú VŠ sa hodím - akú vysokú školu si vybrať? (riasec.sk)](https://test-osobnosti.riasec.sk/2017/05/aku-vysoku-skolu-vybrat/)
* [Bezplatný test osobnosti, opisy typov, rady k vzťahom a kariére | 16Personalities](https://www.16personalities.com/sk)

***Potom už len usilovne pokračujte v štúdiu, súčasne sa pripravujte na maturitnú skúšku a tiež nezanedbávajte prípravu na prijímacie skúšky. Je toho veľa, ale pri sebadisciplíne a aktívnej práci úspech nenechá na seba dlho čakať. Želám vám mnoho úspechov.***

***Výchovná poradkyňa***